**D o d a t o k č. 1**

**k  Zmluve o nájme nehnuteľností č. 212/2015 uzatvorenej dňa 18.09.2015 medzi zmluvnými stranami:**

**Mesto Stará Ľubovňa,** Obchodná 1108/1, 064 01 Stará Ľubovňa

zastúpené: **PhDr. Ľuboš Tomko**, primátorom mesta

bankové spojenie: VÚB, a.s.

číslo účtu: IBAN SK61 0200 0000 0000 1222 5602

IČO: 00 330 167

DIČ: 2020698812

(ďalej aj ako **„prenajímateľ“ alebo ako „vlastník“ alebo „Mesto“)**

**a**

**region DEVELOPMENT, s.r.o.,** Prešovská 4, 065 01 Stará Ľubovňa

zapísanou: v Obchodnom registri Okresného súdu Prešov, oddiel Sro, vložka číslo 31908/P,

v mene ktorej koná: Pavol Saloň, konateľ spoločnosti

IČO: 48 286 991

DIČ: 2120122620

bankové spojenie: Tatrabanka, a.s.

číslo účtu: IBAN SK87 1100 0000 0029 4000 9477

(ďalej aj ako „ **nájomca“)**

(ďalej spolu aj ako „**zmluvné strany**“)

**Článok I. Predmet dodatku**

1. Zmluvné strany sa z dôvodu odstránenia formálnych chýb, ktoré vznikli na základe nového geometrického zamerania nehnuteľností, a to pozemkov:

* p. č. KN-C 3470/370, druh pozemku ostatné plochy
* p. č. KN-C 3470/365, druh pozemku ostatné plochy

dohodli prostredníctvom tohto dodatku na nasledovnej úprave, resp. zmene **Zmluvy o nájme nehnuteľností** uzatvorenej medzi nimi dňa 18.09.2015 v Starej Ľubovni, a to nasledovne:

* Článok I., bod 1., písm. b) **Zmluvy o nájme nehnuteľností** sa nahrádza týmto znením:

„b) pozemky v účtovnej cene: 14,94 € za 1 m 2 nasledovne:

- p. č. KN-C 3470/46, druh pozemku zastavané plochy a nádvoria s výmerou 1770 m²,

- p. č. KN-C 3470/47, druh pozemku zastavané plochy a nádvoria s výmerou 3075 m²,

- p. č. KN-C 3470/366, druh pozemku zastavané plochy a nádvoria s výmerou 347 m²,

- p. č. KN-C 3470/367, druh pozemku zastavané plochy a nádvoria s výmerou 781 m²,

- p. č. KN-C 3470/368, druh pozemku zastavané plochy a nádvoria s výmerou 4 m²,

- p. č. KN-C 3470/369, druh pozemku ostatné plochy s výmerou 34 m²,

- p. č. KN-C 3470/370, druh pozemku ostatné plochy s výmerou 646 m²,

- p. č. KN-C 3470/365, druh pozemku ostatné plochy s výmerou 3026 m²,

spolu o výmere: 9 683 m2 (ďalej spolu aj ako „areál plavárne“).“

2. Článok II. **Zmluvy o nájme nehnuteľností** uzatvorenej medzi zmluvnými stranami dňa 18.09.2015 sa dopĺňa o bod 4.1. v nasledovnom znení:

„Zmluvné strany sa dohodli na nasledovnom rozsahu rekonštrukcie, realizácie modernizácie a dostavby areálu plavárne, a to tak, že nájomca zabezpečí nasledovnú investičnú činnosť:

* **Objekt plavárne:**

**Na 1. PP** sa zrealizuje saunový svet s parnou saunou, fínskou sauna, aróma saunou, infra saunou a švédskou saunou; ďalej ochladzovacie časti vrátane vírivej vane a odpočinkovej miestnosti. Ďalej sa zrekonštruuje jestvujúca prevádzka pivárne s navrhovanými vnútornými a exteriérovými odbytovými plochami. Dôjde k rozšíreniu v súčasnosti poskytovaných služieb pivárne o prípravu jedál v novo vybudovanej kuchyni na 1.PP s prepojením 1.NP cez jedálenský výťah. Prístavbou objektu s využitím 1..PP sa rozšíri prevádzková plocha jestvujúcej prevádzky a v 1.NP vznikne nová odbytová plocha letného bufetu určenú pre vonkajšie bazénové plochy.

**Na 1. NP** sa zmení dispozičné riešenie hygienického zázemia šatní so zvýšením kapacity podľa projektovej dokumentácie. Zmodernizujú sa jestvujúce bazény, kde pribudnú vodné atrakcie v plaveckom a detskom bazéne, doplní sa tretí vnútorný bazén s novou oddychovo - relaxačnou funkciou s vírivkami + funkciou bar v bazéne. Vzniknú nové plochy pre rýchle občerstvenie s oddelenou časťou pre vnútorné a vonkajšie bazény a s možnosťou alternatívy rýchlej zmeny dispozície za účelom podávania raňajok pre ubytovaných. Taktiež sa zrealizuje parná sauna v bazénovej hale. Vytvorí sa nový komunikačný priestor schodiska s výťahom.

**Na 2. NP** a vytvorí ubytovacieho zariadenie s časovo obmedzeným ubytovaním do 14 lôžok. Ďalej sa vytvoria nové dispozičné plochy pre zriadenie, resp. poskytovanie doplnkových služieb k športovo rekreačným účelom, ako napríklad vytvorenie ambulancií pre starostlivosť o ľudské telo, masáže, manikúra a pedikúra, fitness. Alternatívne bude možné vytvorenia plôch pre vzdelávacie alebo administratívne účely, salónik, vzdelávacia miestnosť.

**Na 3. NP** vytvorí ustupujúce podlažie, ďalej dôjde k čiastočnej nadstavbe zmenšenej pôdorysnej plochy pre vytvorenie administratívnych plôch s možnosťou využitia časti plochej strechy na terasu s výhľadom na panorámu mesta.

* **Letné kúpalisko a oddychovo – športová zóna**

Nájomca zrealizuje nové vonkajšie bazény s počtom 3 x a oddychovej športovej zóny s dvoma ihriskami. Na športovo rekreačné účely sa využije aj zelená strecha nad parkovacím objektom. Zvýši sa variabilita využitia týchto plôch v závislosti od aktuálnych požiadaviek nájomcu. Vonkajšia bazénová časť vrátane spevnených plôch v okolí bazénov sa vyvýši oproti jestvujúcej úrovne terénu ohraničí sa oporným múrom. Zabezpečí sa bezbariérovosť prepojenia jednotlivých úrovní navrhovaných zón.

* **Odstavné a parkovacie plochy, parkovací objekt, areálová obslužná komunikácia**

Nájomca vybuduje parkovací objekt s kapacitou 59 miest pre osobné vozidlá. Navrhovaný parkovací objekt bude bezbariérovo a interiérovo - komunikačne prepojený s objektom plavárne vnútornou prepojovacou chodbou. Parkovací objekt bude prepojený aj so skladom exteriérového nábytku pre vonkajšie bazény. Zelená plochá strecha parkovacieho domu bude slúžiť k športovo rekreačným účelom. Vstup do objektu je zabezpečený cez exteriérovú rampu z miestnej komunikácie. Parkovacia plocha v teréne je navrhnutá za jestvujúcim bytovým domom so vstupom z miestnej komunikácie a s kapacitou 41 miest pre osobné vozidlá. Pôvodná parkovacia plocha sa zruší a nahradí sa plochou podľa navrhovaného riešenia. Pred objektom v blízkosti hlavného vstupu sa budú nachádzať parkovacie státia pre telesne postihnutých v počte 6 miest pre osobné vozidlá. Pôjde teda o zmenu jestvujúcej parkovacej plochy.“

**II.**

**Záverečné ustanovenia**

1. Tento dodatok je vyhotovený v 2 rovnopisoch, z ktorých 1 vyhotovenie prevezme prenajímateľ a 1 vyhotovenia nájomca.

2. Tento dodatok sa po nadobudnutí jeho platnosti a účinnosti stáva súčasťou **Zmluvy o nájme nehnuteľností uzatvorenej dňa 18.09.2015 (zmluva č. 212/2015).**

3. Všetky ostatné ustanovenia **Zmluvy o nájme nehnuteľností uzatvorenej dňa 18.09.2015 (zmluva č. 212/2015)** zostávajú týmto dodatkom nedotknuté.

4. Tento dodatok je uzatvorený a nadobúda platnosť dňom jeho podpisu obidvoma zmluvnými stranami.

5. Tento dodatok za účelom nadobudnutia jeho účinnosti v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) zverejní povinná osoba na svojom webovom sídle.

6. Tento dodatok bol účastníkmi prečítaný a na znak toho, že obsahuje ich skutočnú, vážnu a slobodnú vôľu i vlastnoručne podpísaný.

Stará Ľubovňa .............................. Stará Ľubovňa ..............................

Prenajímateľ: Nájomca:

...................................................... ......................................................

**Mesto Stará Ľubovňa region DEVELOPMENT, s.r.o.**

**PhDr. Ľuboš Tomko Pavol Saloň**

primátor mesta konateľ