**Mesto Stará Ľubovňa**

Mestský úrad Stará Ľubovňa

Obchodná 1

064 01 Stará Ľubovňa

Váš list číslo/zo dňa Naše číslo Vybavuje/linka Stará Ľubovňa

Ing. Michal Sivuľka 9.6.2016

0905 347 144

**Vec: Žiadosti o odpredaj mestských pozemkov**

Spoločnosť GURMAN, s.r.o. (ďalej len „investor“) žiada o odpredaj mestských pozemkov o rozlohe 1 200 m2 pozemkov nachádzajúcich na parcelách **C-KN č. 4213/2** – druh pozemku záhrady a **C-KN č. 4381** – druh pozemku trvalé trávne porasty evidovaných na LV č. 3696 v katastrálnom území Stará Ľubovňa.

*Zdôvodnenie:*

Investor plánuje na hradnom kopci prostredníctvom obnovy objektu hradnej pálenice a výstavby ovocného sadu pod hradom Ľubovňa vybudovať reprezentatívny areál cestovného ruchu na podporu zážitkového a interaktívneho turizmu v spojení s pôvodnou výrobou ovocných destilátov v objekte, jej prezentáciou pre zákazníkov a predajom regionálnych produktov návštevníkom zariadenia a turistom smerujúcich na hradu Ľubovňa, do blízkeho skanzenu a historického vojenského tábora. Areál s priľahlým pôvodným ovocným sadom bude zároveň slúžiť aj ako oddychová zóna pre obyvateľov mesta Stará Ľubovňa a návštevníkov regiónu severného Spiša.

Súčasťou investičného zámeru je aj vybudovanie drevenej stodoly v štýle hospodárskych objektov ľudovej architektúry a rozšírenie prístupovej komunikácie k objektom v rámci areálu vrátane výstavby oporného múru pre prístupovú komunikáciu, ktorá vo svojom najužšom mieste v terajšej podobe už nevyhovuje súčasným požiadavkám na zabezpečenie protipožiarnej ochrany a prístupu vozidiel hasičského a záchranného zboru.

Pozemky, o odkúpenie ktorých investor žiada, budú slúžiť na rozšírenie prístupovej komunikácie vrátane oporného múru ako aj na vybudovanie drevenej stodoly, v ktorej budú jednak uskladnené mechanizmy, náradie a pod. na obhospodarovanie a ošetrovanie sadu a v druhej časti budú vytvorené priestory pre prezentáciu tradičného spôsobu výroby alkoholu, spracovania ovocia a priestory pre návštevníkov na sledovanie krátkych filmových ukážkok z rôznych oblastí spojených s liehovarníctvom, ovocinárstvom, tradičnými remeslami a historické zábery na lokalitu hradného kopca z čias posledných vlastníkov hradu (rodu Zámojských) z archívov Ľubovnianskeho múzea a Štátneho archívu v Levoči.

Vzhľadom na charakter územia, na ktorom sa hore uvedené pozemky nachádzajú (terénne nerovnosti a jeho stabilita), nebolo možné v tomto štádiu riešenia investičného zámeru presne vyčísliť plochu pripadajúcu na rozšírenie prístupovej komunikácie a vybudovanie oporného múru. Z uvedeného dôvodu investor žiada o okúpanie plochy pozemkov o 200 m2 väčšej oproti pôvodnému zámeru. Presné vyčíslenie plôch pripadajúcich na jednotlivé parcely bude známe až po presnom geometrickom zameraní a posúdení statikom.

Za kladné vybavenie žiadosti vopred ďakujeme.

S pozdravom

Ing. Michal Sivuľka

konateľ spoločnosti